ඌව පළාත් ප්‍රධාන අමාත්‍ය චාමර සම්පත් දසනායක අද හික්කඩුව සීනිගම දේවාලයට ගොස් මිරිස් ඇඹරුවා.ඒ ජනතා විමුක්ති පෙරමුණේ ඌව පළාත් සභා මන්ත්‍රී සමන්ත විද්‍යාරත්නට එරෙහිවයි.පසුගිය දා සමන්ත විද්‍යාරත්න මන්ත්‍රීවරයා කියා සිටියේ ඌව පළාත් සභා ප්‍රධාන අමාත්‍යවරයාගේ නොමනා තීරණ හේතුවෙන් රුපියල් ලක්ෂ 103ක මුදලක් පළාත් සභාවට පාඩු වී ඇති බවයි.ඊට ප්‍රතිචාර දක්වමින් ඌව පළාත් ප්‍රධාන අමාත්‍යවරයා පසුගිය දා සමන්ත විද්‍යාරත්න මන්ත්‍රීවරයා ද සහභාගි වූ රැස්වීමකදී කියා සිටියේ මන්ත්‍රීවරයාට එරෙහිව සීනිගම දේවාලයට ගොස් මිරිස් අඹරන බවයි.එම ප්‍රකාශයෙන් දින 4කට පසුව අද ඔහු සීනිගම දේවාලයට පැමිණියේ ගාල්ලේ පැවැත්වෙන 32 වන ප්‍රධාන අමාත්‍යවරුන්ගේ සමුළුවට සහභාගිවීමෙන් අනතුරුවයි.